ধোনির বায়োপিকে ভারত অধিনায়কের ভূমিকায় অভিনয় করছেন সুশান্ত সিং রাজপুত। আর তিনি এখন বুঝতে পারছেন ধোনির ভূমিকায় অভিনয় করাটা কী বিষম বস্তু। কোনও রকম ভণিতা না-করে সুশান্ত সিং রাজপুত বলেছেন, ‘‘ধোনির ভূমিকায় অভিনয় করাটা খুবই চাপের ব্যাপার। এটা শুধু আমার কাছে চ্যালেঞ্জই নয় বরং বড় দায়িত্ব এসে পড়েছে আমার কাঁধে। ধোনি খুবই জনপ্রিয়, বিখ্যাত এবং দুরন্ত একজন ক্রিকেটার। ফলে ধোনির ভূমিকায় অভিনয় করাটা আমার কাছে যেমন চ্যালেঞ্জিং তেমনি আমাকে দায়িত্বেরও পরিচয় দিতে হবে।’’